Seretse Khama
<s>Ser Seretse Hama (; 1. jul 1921 — 13. jul 1980) bio je političar i prvi predsednik nezavisne Bocvane od 1966. do svoje smrti 1980. godine.</s>

<s>Biografija 
Rođen je 1921. godine, kao pripadnik naroda Bamangvato, u mestu Serove.</s><s>Deda mu je bio Hama III, poglavica tog plemena (jednog od osam glavnih u Bocvani).</s><s>Njegovo ime Seretse znači glina koja spaja, jer je uspeo pomiriti oca i dedu.</s><s>Činom pomirenja osigurao si je uspon na vlast, ali kako je postao vladar sa samo 4 godine, ujak je bio njegov regent i čuvar.</s><s>Otac mu je umro 1925. godine.</s>

<s>Obrazovanje je većinom sticao po južnoafričkim internatima, a kasnije je diplomirao na Univerzitetu Fort Hare.</s><s>Nakon što je diplomirao 1944, otišao je u inostranstvo (Ujedinjeno Kraljevstvo) gde dalje nastavlja studij, želeći da postane advokat.</s><s>Tamo se 1947. godine i oženio belkinjom, Rut Vilijams, nakon godinu dana udvaranja, što se nije nimalo svidelo aparthejdskom režimu u Južnoj Africi.</s><s>Sklopivši međurasni brak, zamerio se spostvenom narodu, koji je počeo da preispituje njegovu sposobnost i podobnost vladanja nad plemenom.</s><s>Ujak je čak zahtevao poništenje braka i Seretsin povratak kući.</s><s>On se vratio kući i serijom javnih sastanaka (kgotlas) objasnio starešinama plemena da je sposoban da bude
kralj.</s>

<s>Kada su mu britanske kolonijalne vlasti zabranile povratak u zemlju (bojeći se da ne izgube jeftine sirovine iz JAR-a), u njegovu odbranu ustali su nacionalisti, komunisti i grupe za ljudska prava širom sveta.</s><s>Vrativši se u domovinu, postaje veoma aktivan u politici, posebno nakon što je osnovao nacionalističku Demokratsku stranku Bečuanalanda, koja se danas zove Demokratska stranka Bocvane.</s><s>S njom je pobedio na demokratskim izborima 1966. i na položaju predsednika ostao do svoje prerane smrti.</s><s>Godine 1960. bio mu je dijagnostifikovan dijabetes.</s>

<s>Za postizanje nezavisnosti Bocvane, kraljica Elizabeta II dala mu je titulu Ser.</s>

<s>Nezavisna Bocvana bila je jedna od najsiromašnijih zemalja sveta.</s><s>Prihodi od poreza nisu bili dovoljni za troškove vlasti odnosno uprave, pa se Bocvana zadužila kod Velike Britanije.</s><s>Mnogi su smatrali da će Bocvana postati satelitska zemlja Južne Afrike ili Južne Rodezije (današnji Zimbabve).</s><s>Sateran u ćošak teškom situacijom (u JAR-u aparthejd, u Zimbabveu rasistička vlada Ijana Smita), predsednik Hama je tome vrlo brzo doskočio.</s><s>Orijentisao se na izvoz tri glavna proizvoda svoje zemlje, a to su govedina, bakar i dijamanti.</s><s>Nakon otkrića golemog ležišta dijamanata u Orapi, ekonomski rast bio je najveći na svetu.</s><s>Prihodi od izvoza ulagani su u deficitarna područja: infrastruktura, zdravstvo i prosveta.</s>

<s>Predsednik Hama je doneo mir i stabilnost u godinama formiranja svog naroda.</s><s>Doneo je i stroge zakone protiv korupcije.</s><s>Smatra se ocem današnje demokratske Bocvane.</s>

<s>Pre smrti, Seretse Hama igrao je važnu ulogu u nezavisnosti Zimbabvea (koja je postignuta nedugo pre njegove smrti).</s><s>Umro je u Gaboroneu u dobi od 59 godina.</s><s>Uzrok smrti je bio rak gušterače.</s>

<s>Na sprovodu mu je 40.000 ljudi odalo počast, a sahranjen je u rodnom mestu.</s>

<s>Nadživeli su ga supruga i sin.</s>

<s>Reference</s>

<s>Literatura</s>

<s>Spoljašnje veze</s>

<s>Penguin Books; A piece by Susan Williams, author of Colour Bar: The Triumph of Seretse Khama and His Nation 
 University of Botswana History Dept: Seretse Khama 1921-1980
 Royalty in Botswana</s>

<s>Predsjednici Bocvane
Advokati</s>

